: 16 फरवरी को दिया जाएगा सम्‍मान : जयपुर। पिंकसिटी प्रेस क्लब की ओर से 16 फरवरी की शाम चार बजे जवाहरलाल दर्डा पत्रकारिता पुरस्कार और अशोक गहलोत लोकमत मित्रता पुरस्कार समारोह आयोजित किया जाएगा। क्लब अध्यक्ष एलएल शर्मा ने बताया कि प्रेस क्लब परिसर में आयोजित होने वाले इस समारोह के मुख्य अतिथि राज्यपाल शिवराज पाटिल होंगे। समारोह की अध्यक्षता मुख्यमंत्री अशोक गहलोत करेंगे। विशिष्ट अतिथि केन्द्रीय सड़क और परिवहन मंत्री डा सीपी जोशी, सूचना एवं जनसंपर्क मंत्री डा. जितेन्द्र सिंह और सांसद एवं लोकमत समाचार पत्र समूह के अध्यक्ष विजय दर्डा होंगे। समारोह में वर्ष 2011 का जवाहरलाल दर्डा पत्रकारिता पुरस्कार जोधपुर के स्वतंत्र पत्रकार मोइनुद्दीन चिश्ती को दिया जाएगा।